જે એકાકી કૅબિનમાં મારે રહેવાનું હતું ત્યાં સુધી એ મને દોરી ગયા. નાનકડી પણ અનુકૂળ કૅબિન હતી એ. અંદર અલાયદું બાથરૂમ હતું. ટોમ અને બીલે મોકલેલાં પાર્સલ અંદર પડ્યાં હતાં. એને મેં ત્યાં જ પડ્યાં રહેવા દીધાં, ફક્ત કપડાં બેગમાંથી કાઢીને ગોઠવી દીધાં. વાળ સાવ ખરાબ થઈ ગયા હતા. મને ખબર હતી કે હવે વાળ કાપતાં તકલીફ પડવાની હતી! ન્યુયોર્કમાં તો હું જાતે જ મારા વાળ કાપી લેતો હતો, પણ રસ્તામાં મેં વાળની દરકાર કરી ન હતી. એટલે છેવટે અહીં આવીને વાળ કાપવાની શરૂઆત કરી.